smcproject/ml-wiki-sentences huggingface dataset:
അൻഷിറ്റ്‌സിന്റെ ചിത്രങ്ങളെ അദ്ദേഹത്തിന്റെ സമകാലികരായ തോമസ് എക്കിൻസ് (പ്രത്യേകിച്ച് എക്കിൻസിന്റെ 1900 ഛായാചിത്രം ദി തിങ്കർ: പോട്രയിറ്റ് ഓഫ് ലൂയിസ് എൻ. കെന്റൺ ), ഡീഗോ വെലസ്ക്വസ് എന്നിവരുടെ ചിത്രവുമായി താരതമ്യപ്പെടുത്തിയിട്ടുണ്ട്.
എ റോസ് മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലാണ് കാണപ്പെടുന്നത്.
എ ലിറ്റിൽ കോക്സിങ് (ബോഗുറേ) ഇംഗ്ലീഷ് വിലാസം https://ml.wikipedia.org/wiki/A_Little_Coaxing(Bouguereau)
1890-ൽ ഫ്രഞ്ച് കലാകാരനായ വില്യം-അഡോൾഫ് ബോഗുറേ ചിത്രീകരിച്ച ഒരു എണ്ണഛായാചിത്രമാണ് എ ലിറ്റിൽ കോക്സിങ്.
സ്പാനിഷിൽ "എ ലിറ്റിൽ കോക്സിംഗ്" "കാരിസിയ" അല്ലെങ്കിൽ "അൺ പെക്വെനോ മൈമോ" എന്നും അറിയപ്പെടുന്നു.
ഈ ചിത്രം ഇപ്പോൾ ഒരു സ്വകാര്യ ശേഖരത്തിൽ ആണ് കാണപ്പെടുന്നത്.
ഈ ചിത്രത്തിൽ രണ്ട് നഗ്നപാദരായ സഹോദരിമാരിൽ കോൺക്രീറ്റ് പടിയിൽ ഇരിക്കുന്ന മൂത്ത യുവതിക്ക് ഇളയ സഹോദരി കവിളിൽ ചുംബനം നൽകുന്നതായി ചിത്രീകരിച്ചിരിക്കുന്നു.
എ വാസ് ഓഫ് ഫ്ലവേഴ്സ് (1716) ഇംഗ്ലീഷ് വിലാസം https://ml.wikipedia.org/wiki/A_Vase_of_Flowers_(1716)
ഡച്ച് ചിത്രകാരിയായ മാർഗരത ഹേവർമാൻ 1716 ൽ വരച്ച പുഷ്പത്തിന്റെചിത്രമാണ് എ വാസ് ഓഫ് ഫ്ലവേഴ്സ്.
ഈ ചിത്രം മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലാണ്.
എറ്റെടുക്കൽ
1871 ൽ യൂറോപ്പിൽ വാങ്ങിയ 174 പെയിന്റിംഗുകളുടെ പ്രാരംഭ വാങ്ങലിന്റെ ഭാഗമായാണ് ഈ ചിത്രം മ്യൂസിയത്തിന്റെ പ്രാരംഭ ദാതാക്കളും ട്രസ്റ്റികളുമായ വില്യം ടിൽഡൻ ബ്ലോഡ്ജെറ്റ് സ്വന്തമാക്കിയത്.
മാർഗരറ്റ ഹേവർമാൻ ഫെസിറ്റ് / എ 1716 എന്ന് ഈ ചിത്രത്തിൽ ഒപ്പിട്ടിരിക്കുന്നു.
ജാൻ വാൻ ഗൂൾ എഴുതിയ ജീവചരിത്രത്തിനുപുറമെ ഹേവർമാനെക്കുറിച്ച് വളരെക്കുറച്ചേ അറിയൂ.
അവർ ഒപ്പിട്ട മറ്റൊരു ചിത്രം ഡെൻമാർക്ക് നാഷണൽ ഗാലറിയിലാണ് പ്രദർശിപ്പിച്ചിരിക്കുന്നത്.
1997 ൽ ഡെലിയ ഗേസ് ഈ സൃഷ്ടി 2100 ഫ്രാങ്കുകൾക്ക് മെട്രോപൊളിറ്റൻ മ്യൂസിയം ഓഫ് ആർട്ടിന് വിറ്റതായും അതിന്റെ പെൻഡന്റ് (ഇപ്പോൾ നഷ്ടപ്പെട്ടു) 2050 ഫ്രാങ്കുകൾക്ക് വിറ്റതായും സൂചിപ്പിക്കുന്നു.
എ വിഷൻ ഓഫ് ഫിയാമെറ്റ ഇംഗ്ലീഷ് വിലാസം https://ml.wikipedia.org/wiki/A_Vision_of_Fiammetta
1878-ൽ പ്രീ-റാഫലൈറ്റ് ശൈലിയിൽ ഡാന്റേ ഗബ്രിയേൽ റോസെറ്റി ചിത്രീകരിച്ച ഒരു എണ്ണച്ചായാചിത്രമാണ് എ വിഷൻ ഓഫ് ഫിയാമെറ്റ.
റോസെറ്റിയുടെ ബാലഡ്സ് ആന്റ് സോനെറ്റ്സിനൊപ്പം (1881) "ഇരട്ട ചിത്രങ്ങളുടെ" പകുതിയായിരുന്നു ഈ ചിത്രം .
ഫിയാമെറ്റ എന്ന ബോക്കാസിയോയുടെ കാവ്യദേവതയാണ് ചിത്രകലയുടെ വിഷയം.
പെയിന്റിംഗിന്റെ ഫ്രെയിം മൂന്ന് വാചകങ്ങൾ ആലേഖനം ചെയ്തിട്ടുണ്ട്: ബോക്കാസിയോ എഴുതിയ സോനെറ്റ് "ഫിയാമെറ്റയുടെ അവസാന കാഴ്ചയിൽ" എന്ന തലക്കെട്ടിൽ ചിത്രകലയ്ക്ക് പ്രചോദനമായി; റോസെറ്റിയുടെ വിവർത്തനവും അദ്ദേഹത്തിന്റെ സ്വന്തം കവിതയും ചിത്രകലയെ പ്രതിഫലിപ്പിക്കുന്നു:
Behold Fiammetta, shown in Vision here.
Gloom-girt 'mid Spring-flushed apple-growth she stands; And as she sways the branches with her hands, Along her arm the sundered bloom falls sheer, In separate petals shed, each like a tear; While from the quivering bough the bird expands His wings. And lo! thy spirit understands Life shaken and shower'd and flown, and Death drawn near.
All stirs with change.
Her garments beat the air: The angel circling round her aureole Shimmers in flight against the tree's grey bole: While she, with reassuring eyes most fair, A presage and a promise stands; as 'twere
On Death's dark storm the rainbow of the Soul.
പെയിന്റിംഗ് തുടക്കത്തിൽ, വാട്ടർ വില്ലോ , ലാ ബെല്ല മനോയുടെ ചോക്ക് പഠനം, മറ്റൊന്ന് മെനെമോസൈൻ (1876, പ്രോസെർപൈനിന്റെ ഓയിൽ പതിപ്പ് (1877 collection privée) എന്നിവയോടൊപ്പം ജോളി കോറിന്റെ (1867 മാഞ്ചസ്റ്റർ സിറ്റി ആർട്ട് ഗ്യാലറി ) ഉടമസ്ഥതയിലുള്ള എഡിസൺ ഇലക്ട്രിക് ലൈറ്റിംഗ് കമ്പനിയുടെ ഒരു കാലത്തെ ഡയറക്ടറും ബിസിനസുകാരനുമായ വില്യം ആൽഫ്രഡ് ടർണറുടെ (1839-1886) കൈവശമായിരുന്നു.
മറ്റ് ഉടമസ്ഥരുടെ ഒരു ശ്രേണിയിലൂടെ എ വിഷൻ ഓഫ് ഫിയാമെറ്റ ഇപ്പോൾ ആൻഡ്രൂ ലോയ്ഡ് വെബർ പ്രഭുവിന്റെ ശേഖരത്തിലേക്ക് കടന്നു.
അവലംബം 1 2 A Vision of Fiammetta , Dante Gabriel Rossetti Archive .
↑ [Stephen Wildman, Waking Dreams : The collection of Samuel Bancroft Junior , Delaware Art Museum, Wilmington, 2004], Waking Dreams .
അപ്പോളോണിയസ് (ട്രാലസ്) ഇംഗ്ലീഷ് വിലാസം https://ml.wikipedia.org/wiki/Apollonius_of_Tralles ഫാർനസ് ബുൾ വെണ്ണക്കൽ പ്രതിമ
ബി.സി. 2-ആം നൂറ്റാണ്ടിൽ ജീവിച്ചിരുന്ന പ്രശസ്തനായ ഒരു യവനശില്പിയായിരുന്നു അപ്പോളോണിയ്സ് (ട്രാലസ്) .
ഏഷ്യാമൈനറിൽ കരിയ എന്ന സ്ഥലത്താണ് ഇദ്ദേഹം ജീവിച്ചിരുന്നത്.
തന്റെ സഹോദരനായ ടാറിസ്കസുമായി സഹകരിച്ച് ഫാർനസ് ബുൾ (Farnes Bull) എന്നറിയപ്പെടുന്ന വെണ്ണക്കൽ പ്രതിമ നിർമിച്ചു.
സീത്തുസും ആംഫിയോണും ചേർന്നു പ്രതികാരോജ്വലനായ ഡിർസയെ ഒരു കാട്ടുകാളയുടെ കൊമ്പിൽ കെട്ടിയിടുന്നതാണ് ഇതിലെ പ്രതിപാദ്യം.
അവലംബം പുറംകണ്ണികൾ http://www.britannica.com/EBchecked/topic/30067/Apollonius-Of-Tralles http://www.facebook.com/pages/Apollonius-of-Tralles/144138855600952 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപ്പോളോണിയസ് (ട്രാലസ്) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അപ്പോള്ളോനിനും ഡയോനിഷ്യനും
ഗ്രീക്ക് പുരാണങ്ങളിൽ നിന്നുള്ള അപ്പോളോയുടെയും ഡയോനിസസിന്റെയും രൂപങ്ങൾ തമ്മിലുള്ള ദ്വൈതതയെ പ്രതിനിധാനം ചെയ്യുന്ന ദാർശനികവും സാഹിത്യപരവുമായ ആശയങ്ങളാണ് അപ്പോളോണിയൻ, ഡയോനിഷ്യൻ.
ഫ്രെഡറിക് നീച്ചെയുടെ ദുരന്തത്തിന്റെ ജനനം എന്ന കൃതിയാണ് ഇതിന്റെ പ്രചാരത്തിന് വ്യാപകമായി അവകാശപ്പെടുന്നത്, ഇതിന് മുമ്പ് ഈ പദങ്ങൾ ഉപയോഗത്തിലുണ്ടായിരുന്നുവെങ്കിലും, [1] കവി ഫ്രെഡറിക് ഹോൾഡർലിൻ, ചരിത്രകാരൻ ജോഹാൻ ജോക്കിം വിൻകൽമാൻ തുടങ്ങിയവരുടെ രചനകൾ പോലെ.
1608 -ൽ എഡ്വേർഡ് ടോപ്സെലിന്റെ സുവോളജിക്കൽ ഗ്രന്ഥമായ ദി ഹിസ്റ്ററി ഓഫ് സർപ്പന്റിൽ ഡയോനിഷ്യൻ എന്ന പദം കാണപ്പെടുന്നു. [2]
പാശ്ചാത്യ തത്ത്വചിന്തയിലും സാഹിത്യത്തിലും ഈ ആശയം വ്യാപകമായി ഉപയോഗിക്കുകയും ചർച്ച ചെയ്യുകയും ചെയ്തു.
അപ്പോളോ (ഇടത്), ഡയോനിസസ് (വലത്) എന്നിവയുടെ മാർബിൾ പ്രതിമ
ഗ്രീക്ക് പുരാണങ്ങളിൽ, അപ്പോളോയും ഡയോനിസസും സ്യൂസിന്റെ മക്കളാണ്.
അപ്പോളോ സൂര്യന്റെ ദൈവമാണ്, യുക്തിസഹമായ ചിന്തയുടെയും ക്രമത്തിന്റെയും, യുക്തി, വിവേകം, പരിശുദ്ധി എന്നിവയെ ആകർഷിക്കുന്നു.
വൈനിന്റെയും നൃത്തത്തിന്റെയും, യുക്തിരാഹിത്യത്തിന്റെയും അരാജകത്വത്തിന്റെയും, വികാരങ്ങളോടും സഹജാവബോധങ്ങളോടും ഉള്ള ദൈവമാണ് ഡയോനിസസ്.
പുരാതന ഗ്രീക്കുകാർ രണ്ട് ദൈവങ്ങളെയും എതിരാളികളോ എതിരാളികളോ ആയി കണക്കാക്കിയിരുന്നില്ല, എന്നിരുന്നാലും അവ പലപ്പോഴും പ്രകൃതിയാൽ ബന്ധപ്പെട്ടിരിക്കുന്നു.
അപ്പോസ്തലപിതാക്കന്മാർ ഇംഗ്ലീഷ് വിലാസം https://ml.wikipedia.org/wiki/Apostolic_Fathers
ക്രൈസ്തവസഭാസംബന്ധമായ കാര്യങ്ങളെക്കുറിച്ച് എ.ഡി. 100-നും 150-നും ഇടയ്ക്ക് പ്രതിപാദിച്ചിട്ടുള്ള എഴുത്തുകാരാണ് അപ്പോസ്തലപിതാക്കന്മാർ .
ഇവരുടെ ലിഖിതങ്ങളും അപ്പോസ്തലപിതാക്കൻമാർ എന്ന പേരിൽ അറിയപ്പെടുന്നുണ്ട്.
ഇവർ ക്രിസ്തുശിഷ്യന്മാരുടെ സമകാലികരായ അനുയായികളോ അവരെ നേരിട്ടറിയാവുന്നവരോ ആണ്.
ജെ.ബി. കെടേലിയർ, ആദ്യമായി 1672-ൽ ഈ പേര് ഉപയോഗിക്കുകയും ബർന്നബാസ്, റോമിലെ ക്ലൈമെന്റ്, അന്ത്യോഖ്യയിലെ ഇഗ്നേഷ്യസ്, സ്മിർണയിലെ പോളിക്കാർപ്പ്, ഹെർമാസ് എന്നിങ്ങനെ അഞ്ചുപേരെ ഈ പട്ടികയിൽ ഉൾപ്പെടുത്തുകയും ചെയ്തു.
ഇവരെ കൂടാതെ ഡിഡാക്കെ(Didache)യും ക്ളെമെന്റിന്റെ രണ്ടാം ലേഖനവും പപ്പിയാസും അപ്പോസ്തലൻമാരുടെ വിശ്വാസപ്രമാണവും അപ്പോസ്തലപിതാക്കൻമാർ എന്ന പേരിൽ അറിയപ്പെടുന്നു.
പൌരാണികത്വമാണ് ഇവരുടെ പ്രത്യേകത.
അപ്പോസ്തലൻമാരുമായി നേരിട്ടുള്ള ബന്ധംമൂലം അവരുടെ പഠനം സുവിശേഷങ്ങളുടേയും മറ്റു പുതിയനിയമ ഗ്രന്ഥങ്ങളുടേയും തുടർച്ചതന്നെയാണ് എന്നു പറയാം.
ആദിമക്രിസ്ത്യാനികൾ എങ്ങനെയാണ് വിശ്വാസ സത്യങ്ങൾ മനസ്സിലാക്കിയിരുന്നത് എന്നതിന് അസന്ദിഗ്ധമായ തെളിവുകൾ ഇവിടെനിന്നും കിട്ടുന്നു.
അബദ്ധസിദ്ധാന്തങ്ങളോടുള്ള വെല്ലുവിളികളോ യുക്തിപരമായ വ്യാഖ്യാനങ്ങളോ ഇതിലില്ല.
ദൈവശാസ്ത്രപരമായ വിശകലനങ്ങളും ക്ലിപ്തമായ വിവരണങ്ങളും ഇതിൽ കാണുന്നില്ല.
അവ പിൽക്കാലങ്ങളിലെ പ്രത്യേകതയാണ്.
സാഹിത്യപരമായും താർക്കികമായും അവ അപ്പോളജറ്റിക്സുക(apologetics)ളുടേയും അംഗീകൃത ലിഖിതങ്ങ(canonical writings)ളുടേയും പിന്നിലാണ്.
സത്യവിശ്വാസം കാത്തുസൂക്ഷിക്കുക എന്ന ശ്രമസാധ്യമായ ജോലി അവ പ്രാവർത്തികമാക്കുകയായിരുന്നു.
അതിനായി വിശുദ്ധഗ്രന്ഥത്തിലെ ഉദ്ധരണികൾ അവ നിർലോപം ഉപയോഗിക്കുന്നതായി കാണാം.
പ്രബോധനങ്ങളും പഠനങ്ങളും പഠനങ്ങൾ
അപ്പോസ്തലപിതാക്കൻമാരുടെ പഠനങ്ങൾ വളരെ ക്രമീകൃതമല്ലെങ്കിലും താഴെകാണുന്നവിധം വ്യവഹരിക്കാവുന്നതാകുന്നു.
ദൈവത്തിന്റെ ഏകത്വവും ത്രിത്വവും ക്രിസ്തുവിന്റെ ദൈവത്വവും മനുഷ്യത്വവും (മനുഷ്യാവതാരം), ക്രിസ്തു സഥാപിച്ച സഭ, ആ സഭയ്ക്ക് ഉള്ള അധികാരം, വിശുദ്ധീകരണത്തിനുള്ള ഉപാധികൾ, സാൻമാർഗിക നിയമസംഹിത എന്നിവയാണ് അവയിൽ പ്രതിപാദിച്ചിരിക്കുന്ന അടിസ്ഥാന ആശയങ്ങൾ.
ജ്ഞാനസ്നാന വിശ്വാസപ്രമാണം
ജ്ഞാനസ്നാന വിശ്വാസപ്രമാണവും ത്രിത്വാത്മക പ്രബോധനവും ഏതാണ്ടൊന്നുതന്നെയാണ്; ഈ ജ്ഞാനസ്നാന വിശ്വാസപ്രമാണമാണ് നിഖ്യാവിശ്വാസപ്രമാണത്തിന്റെ അടിസ്ഥാനം.
ഇഗ്നേഷ്യസും ക്ലെമെന്റും പോളിക്കാർപ്പുമെല്ലാം ഈ വിശ്വാസപ്രമാണം ആവർത്തിക്കുന്നുണ്ട്.
ക്രിസ്തുവിന്റെ ദൈവത്വവും മനുഷ്യത്വവും
ക്രിസ്തുവിന്റെ ദൈവത്വത്തെയും മനുഷ്യത്വത്തെയുംപറ്റി അന്ത്യോഖ്യായിലെ ഇഗ്നേഷ്യസ് ശക്തമായ ഭാഷയിലാണ് സംസാരിക്കുന്നത്.
ദൈവം , എന്റെ ദൈവം , നമ്മുടെ ദൈവം എന്നിങ്ങനെ അദ്ദേഹം ക്രിസ്തുവിനെ സംബോധന ചെയ്യുന്നു.
അതോടൊപ്പം ക്രിസ്തുവിന്റെ മനുഷ്യത്വവും ഇഗ്നേഷ്യസ് സ്പഷ്ടമാക്കുന്നു.
മറിയത്തിന്റെ ദൈവമാതൃത്വവും കന്യാത്വപൂർണമായ ഗർഭധാരണവും ഇഗ്നേഷ്യസിന്റെ പഠനങ്ങളിൽ പ്രധാനങ്ങളാണ്.
ബർന്നബാസിന്റെ ലേഖനത്തിലും ഇതേ സത്യങ്ങൾ ആവർത്തിച്ചിരിക്കുന്നു.
ക്രിസ്തു സ്ഥാപിച്ച സഭ
ക്രിസ്തു സ്ഥാപിച്ച സഭ, അതിന്റെ ഘടന, ആന്തരിക ജീവിതം എന്നിവയെപ്പറ്റി സമഗ്രമായ അറിവ് അപ്പോസ്തലപിതാക്കൻമാരിൽനിന്നും ലഭിക്കുന്നു.
അധികാരത്തോടുകൂടിയ സഭയാണ് ക്രിസ്തു സ്ഥാപിച്ചത്.
എല്ലാ അധികാരത്തിന്റേയും ഉറവിടം ദൈവമാണ്.
സഭയിൽ മൂന്ന് അധികാരപദവികളുണ്ട്: മെത്രാൻ ‍, വൈദികൻ, ശുശ്രൂഷകൻ.
ചിലയിടത്ത് രണ്ടു പദവികളെപ്പറ്റിയേ പരാമർശിക്കുന്നുള്ളു.
വിശുദ്ധീകരമാർഗങ്ങൾ
വിശുദ്ധീകരണമാർഗങ്ങളിൽ പ്രധാനം ജ്ഞാനസ്നാനം , പാപമോചനം, കുർബാന എന്നിവയാണ്.
സാന്മാർഗിക നിയമങ്ങൾ
സാൻമാർഗികനിയമങ്ങളെ സംബന്ധിച്ച് അപ്പോസ്തല പിതാക്കൻമാരുടെ പഠനം വിശുദ്ധ ഗ്രന്ഥത്തേക്കാൾ ലളിതമാണ്.
ക്രിസ്തീയ ദൈവശാസ്ത്രത്തിന്റെ മകുടമാണ് സൻമാർഗജീവിതം.
ക്രിസ്തുവുമായുള്ള ഐക്യമാണ് പ്രധാനം.
തുടർച്ചയായ ആയോധനമാണ് ക്രിസ്തീയ ജീവിതം (ഹെർമസ്, II ക്ലെമെന്റ്).
വിശുദ്ധ ബർന്നബാസിന്റേതെന്നു പറയുന്ന ലേഖനത്തിൽ (100-131) പ്രകാശത്തിന്റേയും അന്ധകാരത്തിന്റേയും രണ്ടു വഴികളാ ണ് പ്രതിപാദ്യം.
എന്നാൽ പ്രസ്തുത കൃതി ബർന്നബാസിന്റേതല്ല എന്നാണ് പൊതുവേയുള്ള അഭിപ്രായം.
ക്ലെമെന്റിന്റെ രണ്ടാം ലേഖനത്തെപ്പറ്റിയുള്ള അഭിജ്ഞമതവും ഇതുതന്നെ.
ആ ലേഖനവും കൃത്രിമമാണത്രെ.
വ്യക്തികളെപ്പറ്റി
വിശുദ്ധ പത്രോസിന്റെ 3-ആമത്തെ പിൻഗാമിയായിരുന്നു റോമിലെ ക്ലെമെന്റ്.
92 മുതൽ 101 വരെയാണ് അദ്ദേഹത്തിന്റെ ഭരണകാലം.
കൊരിന്തിലെ സഭയിൽ അസ്വസ്ഥതകളുണ്ടായതായി അറിഞ്ഞ് ക്ലെമെന്റ് ആധികാരികമായി അവിടെ ഇടപെടുന്നതായി അദ്ദേഹത്തിന്റെ ലേഖനത്തിൽനിന്ന് മനസ്സിലാകുന്നു.
മറ്റു സഭകളിൽ റോമാ സിംഹാസനത്തിനുള്ള ആദ്യ നൂറ്റാണ്ടിലെ തെളിവ് എന്ന നിലയിൽ ക്ലെമെന്റിന്റെ ലേഖനം അമൂല്യമാണ്.
എ.ഡി. 110-നോടുകൂടിയാണ് വിശുദ്ധ ഇഗ്നേഷ്യസ് റോമിൽ വച്ച് രക്തസാക്ഷിയായത്.
സഭാ ജീവിതത്തിന്റെ കേന്ദ്രബിന്ദു മെത്രാനായിരിക്കണം എന്നതാണ് അദ്ദേഹത്തിന്റെ പ്രബോധനം.
ക്രിസ്തുവുമായുള്ള ഐക്യത്തിന് അതാവശ്യമാണ് എന്ന് അദ്ദേഹം വിശ്വസിച്ചിരുന്നു.
ഇഗ്നേഷ്യസിന്റെ സമകാലികനും വിശുദ്ധ യോഹന്നാന്റെ ശിഷ്യനുമായിരുന്ന പോളിക്കാർപ്പ് പാരമ്പര്യത്തെ പുകഴ്ത്തി പറയുന്നു.
156-ൽ ഇദ്ദേഹം രക്തസാക്ഷിയായി.
പപിയാസ് ഫ്രജിയായിൽ മെത്രാനായിരുന്നുവെന്നും പോളിക്കാർപ്പിന്റെ സ്നേഹിതനായിരുന്നുവെന്നും രക്ഷകന്റെ വാക്കുകളുടെ അർഥം (120-140) എന്നൊരു ഗ്രന്ഥം രചിച്ചുവെന്നും വിശുദ്ധ ഇരണേവൂസ് രേഖപ്പെടുത്തിയിരിക്കുന്നു.
അവലംബം http://www.newadvent.org/cathen/01637a.htm http://www.ritchies.net/p1wk3.htm http://www.goarch.org/resources/fathers http://www.studylight.org/dic/hbd/view.cgi?number=T387 http://www.saint-mary.net/books/apostol1.pdf Archived 2010-07-06 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപ്പോസ്തല പിതാക്കൻമാർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അപ്പോളോണിയസ് ഇംഗ്ലീഷ് വിലാസം https://ml.wikipedia.org/wiki/Apollonius_of_perga
ഒരു പ്രാചീന ഗ്രീക്ക് ഗണിതശാസ്ത്രജ്ഞനാണ് ‍അപ്പോളോണിയസ് .
അലക്സാൻഡ്രിയയിലെ യൂക്ളിഡ് , ആർക്കിമിഡീസ് എന്നീ ശാസ്ത്രജ്ഞൻമാരെപ്പോലെ അപ്പോളോണിയസും ഗണിതശാസ്ത്രത്തിനു മികച്ച സംഭാവനകൾ നല്കിയിട്ടുണ്ട്.
എട്ട് ഭാഗങ്ങളായി ഇദ്ദേഹം രചിച്ച കോണിക് സെക്ഷൻസ് (Conic Sections) എന്ന ഗണിതശാസ്ത്രഗ്രന്ഥം 1710-ൽ എഡ്മണ്ട് ഹാലി എന്ന ശാസ്ത്രജ്ഞൻ പ്രസിദ്ധീകരിക്കുകയുണ്ടായി.
മഹാനായ ഗണിതശാസ്ത്രജ്ഞൻ എന്ന ബഹുമതി അപ്പോളോണിയസിനു നേടിക്കൊടുത്തത് ഈ ഗ്രന്ഥമാണ്.
യൂക്ളിഡിന്റേയും മെനെക്മസ്സിന്റേയും ഗ്രന്ഥങ്ങളെക്കാൾ പ്രചാരം, ഏകദേശം 2,000 വർഷങ്ങളോളം ഈ കൃതിക്കുണ്ടായിരുന്നു.
ഇദ്ദേഹത്തിന്റെ കാലശേഷമാണ് മറ്റൊരു ഗ്രന്ഥമായ ഡിറ്റർമിനേറ്റ് സെക്ഷൻ (Determinate Section) ആർ.സൈമൺ എന്ന ശാസ്ത്രജ്ഞൻ പ്രസിദ്ധീകരിച്ചത്.
അലക്സാൻഡ്രിയയിലും പെർഗാമിലുമായിരുന്നു ജീവിതകാലം ഏറിയകൂറും കഴിച്ചിരുന്നത് എന്നതൊഴിച്ചാൽ അപ്പോളോണിയസിന്റെ മറ്റു ജീവചരിത്രവിവരങ്ങൾ ഒന്നും ലഭ്യമല്ല.
Types of conic sections കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപ്പോളോണിയസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അവലംബം Apollonius.
Apollonii Pergaei quae Graece exstant cum commentariis antiquis .
Edited by I. L. Heiberg.
(Leipzig: Teubner , 1891/1893).
Apollonius.
Apollonius of Perga Conics Books I–III .
Translated by R. Catesby Taliaferro.
(Santa Fe: Green Lion Press, 1998).
Apollonius of Perga Conics Book IV .
Translated with introduction and notes by Michael N. Fried.
(Santa Fe: Green Lion Press, 2002).
പുറത്തേക്കുള്ള കണ്ണികൾ Conic Sections of Apollonius at .
അപ്പോസൈനേസീ ഇംഗ്ലീഷ് വിലാസം https://ml.wikipedia.org/wiki/Apocynaceae
ഒരു സസ്യകുടുംബമാണ് അപ്പോസൈനേസീ .
155 ജീനസുകളും ആയിരത്തിലധികം സ്പീഷീസും ഇതിൽ ഉൾപ്പെടുന്നു.
ഈ കുടുംബത്തിൽ വൃക്ഷങ്ങളും കുറ്റിച്ചെടികളും ആരോഹികളും ഔഷധികളും ഉണ്ട്.
പാൽനിറത്തിൽ വിഷമയമുള്ള കറ (latex) ഈ കുടുംബത്തിലെ സസ്യങ്ങളുടെ സവിശേഷതയാണ്.
ഇലകൾ സരളം, സമ്മുഖമായി വിന്യസിച്ചിരിക്കുന്നു.
അപൂർവമായേ അനുപർണങ്ങൾ കാണപ്പെടുന്നുള്ളു.
പുഷ്പങ്ങൾ ഒറ്റയായും അസീമാക്ഷി (racemose) പുഷ്പമഞ്ജരിയായും ഉണ്ടാകുന്നു.
സഹപത്രങ്ങളും സഹപത്രകങ്ങളുമുണ്ടായിരിക്കും.
പുഷ്പങ്ങൾ ദ്വിലിംഗിയാണ്.
സ്വതന്ത്രമായ അഞ്ച് ബാഹ്യദളങ്ങളുണ്ട്.
അഞ്ച് സംയുക്തദളങ്ങളും.
ദളഫലകം ദളനാളിയോടു ചേരുന്ന ഭാഗത്ത് ലോമങ്ങളോ ശല്ക്കങ്ങളോ ചെറുമുഴകളോ കാണപ്പെടുന്നു.
അഞ്ചുകേസരങ്ങളുണ്ട്; കേസര തന്തുക്കൾ ദളങ്ങളിൽ ഒട്ടിച്ചേർന്നിരിക്കുന്നു.
വർത്തിക സരളം, വർത്തികാഗ്രം കട്ടിയുള്ളതാണ്.
കായ് ഡ്രൂപ്പോ, ബെറിയോ, ഒരു ജോഡി ഫോളിക്കിളോ ആയിരിക്കും.
വിത്തുകൾ ലോമഗുച്ഛിതമാണ്.
ഒതളം , സർപ്പഗന്ധി , കോളാമ്പിപ്പൂവ് , നിത്യകല്യാണി (vinca-rosea), കാര (carissa), കുരുട്ടുപാല , കുടകപ്പാല , നന്ത്യാർവട്ടം , മഞ്ഞ അരളി , ചുവന്ന അരളി , പാമ്പുംകൊല്ലി എന്നീ സസ്യങ്ങൾ അപ്പോസൈനേസീ കുടുംബത്തിൽപ്പെടുന്നു.
അവലംബം പുറത്തേയ്ക്കുള്ള കണ്ണികൾ Apocynaceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപ്പോസൈനേസീ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അപ്പോസ്തലന്മാർ ഇംഗ്ലീഷ് വിലാസം https://ml.wikipedia.org/wiki/Apostle_(Christian)
സുവിശേഷം പ്രചരിപ്പിക്കുവാനും സഭക്ക് ആത്മീയ നേതൃത്വം നല്കുവാനും യേശുക്രിസ്തുവിൽ നിന്ന് പ്രത്യേകം പരിശീലനവും ഉപദേശവും ലഭിച്ച തിരഞ്ഞെടുക്കപ്പെട്ട ശിഷ്യൻമാരെ അപ്പോസ്തലന്മാർ അഥവാ അപ്പസ്തോലന്മാർ അല്ലെങ്കിൽ ശ്ലീഹന്മാർ (ഇംഗ്ലീഷ്: Apostles ) എന്നറിയപ്പെടുന്നു.
അപ്പോസ്തലന്മാർ ക്രിസ്തുവിന്റെ സന്തതസഹചാരികളും അദ്ദേഹത്തിന്റെ ജീവിതത്തിനും മരണത്തിനും ദൃക്സാക്ഷികളുമായിരുന്നു.
അവർക്ക് ചില പ്രത്യേക അധികാരങ്ങൾ യേശു കൽപ്പിച്ചു നൽകിയതായി സുവിശേഷങ്ങളിൽ പരാമർശിക്കപ്പെട്ടിട്ടുണ്ട്.
അതിനാൽ അപ്പോസ്തലൻ എന്ന പദത്തിനു കേവലം ഒരു ശിഷ്യൻ എന്നതിനേക്കാൾ ഏറെ അർത്ഥവ്യാപ്തി കൈവരുന്നുണ്ട്.
യേശുക്രിസ്തുവിന്റെ കാലശേഷം സുവിശേഷം ലോകമെങ്ങും പ്രചരിക്കപ്പെട്ടത് പ്രധാനമായും അപ്പോസ്തലൻമാരിലൂടെ ആയിരുന്നു.
പത്രോസ് ആയിരുന്നു അപ്പോസ്തലന്മാരുടെ സംഘത്തിന്റെ നേതാവ്.
ഗ്രീക്ക് പുതിയനിയമത്തിൽ ഉപയോഗിച്ചിരിക്കുന്ന അപ്പോസ്റ്റലോസ് (ἀπόστολος) എന്ന വാക്കിൽ നിന്നും ഉരുത്തിരിഞ്ഞതാണ് അപ്പോസ്തലൻ എന്ന പദം, 'സന്ദേശവാഹകനായി അയയ്ക്കപ്പെട്ടവൻ' എന്നാണ് ഈ പദത്തിന്റെ അർത്ഥം.
ശ്ലീഹാ എന്ന സുറിയാനി പദവും ഇതേ അർത്ഥത്തിൽ ഉപയോഗിച്ചുവരുന്നു.
ശ്ലീഹാ എന്നാൽ 'സ്ഥാനപതി' എന്നാണ് അർത്ഥം.
പന്ത്രണ്ട് അപ്പോസ്തലൻമാർ
യേശുക്രിസ്തു, തന്റെ ശിഷ്യഗണത്തിൽ നിന്ന് പന്ത്രണ്ട് പേരെ തെരഞ്ഞെടുത്ത് അവർക്ക് 'അപ്പോസ്തലന്മാർ' എന്ന് പേർ വിളിച്ചതായി സുവിശേഷങ്ങളിൽ രേഖപ്പെടുത്തിയിരിക്കുന്നു.
ലൂക്കോസിന്റെ സുവിശേഷത്തിൽ ഈ പന്ത്രണ്ട് അപ്പോസ്തലന്മാരുടെ പേരുകൾ ഇപ്രകാരം നൽകിയിരിക്കുന്നു: പത്രോസ് എന്നു യേശു പേരു നൽകിയ ശിമോൻ  (Simon, whom Jesus named Peter) പത്രോസിന്റെ സഹോദരനായ അന്ത്രയോസ് (Andrew) യാക്കോബ് (James) യോഹന്നാൻ (John) ഫിലിപ്പോസ് (Philip) ബർത്തലോമിയോ (Bartholomew) മത്തായി (Matthew) തോമസ് (Thomas) ഹല്‌പയുടെ അഥവാ അല്ഫായിയുടെ മകനായ യാക്കോബ് (James son of Alphaeus) എരിവുകാരനായ ശിമോൻ (Simon who was called the Zealot).
ചില മലയാളം ബൈബിൾ പരിഭാഷകളിൽ ഇദ്ദേഹത്തെ 'തീവ്രവാദിയായി അറിയപ്പെട്ടിരുന്ന ശിമയോൻ' എന്നും 'തീഷ്ണവാൻ എന്നു വിളിക്കപ്പെട്ടിരുന്ന ശെമഓൻ' എന്നും പരാമർശിച്ചിരിക്കുന്നു.
യാക്കോബിന്റെ മകനായ യൂദാസ് (യൂദാ തദേവൂസ് / തദ്ദായി)  (Judas son of James) ഈസ്കായ്യോർത്ത് യൂദാ അഥവാ യൂദാസ് സ്കറിയോത്ത (Judas Iscariot).
ഈ യൂദാസാണ് യേശുവിനെ ഒറ്റിക്കൊടുത്തത്.
പിന്നീട് മറ്റ് അപ്പോസ്തലന്മാർ യൂദാസിനു പകരമായി മത്ഥിയാസിനെ ആ സ്ഥാനത്തേക്ക് തിരഞ്ഞെടുത്തു.
അപ്പോസ്തലസംഘത്തിലെ അംഗങ്ങളുടെ പേരുകൾ മത്തായിയുടെ സുവിശേഷത്തിലും മർക്കോസിന്റെ സുവിശേഷത്തിലും നൽകിയിട്ടുണ്ട്.
അപ്പോസ്തലന്മാരുടെ പ്രവൃത്തികളുടെ പുസ്തകത്തിലെ ഒന്നാം അദ്ധ്യായത്തിൽ ഈസ്കായ്യോർത്ത് യൂദാ ഒഴികെ മറ്റുള്ള അപ്പോസ്തലന്മാരുടെ പേരുകൾ നൽകിയിട്ടുണ്ട്.
യൂദാസിന് പകരം മത്ഥിയാസ്
യേശുവിനെ ഒറ്റിക്കൊടുക്കുകയും സ്വയമായി ജീവനൊടുക്കുകയും ചെയ്ത ഈസ്കായ്യോർത്ത് യൂദാ നഷ്ടപ്പെടുത്തിയ അപ്പോസ്തല സ്ഥാനത്തേക്ക്  മറ്റൊരാളെ കണ്ടെത്തുവാൻ യേശുവിന്റെ ശിഷ്യന്മാർ താത്പര്യപ്പെട്ടു.
അപ്രകാരം യേശുവിന്റെ പ്രവർത്തനങ്ങൾക്കും പ്രബോധനങ്ങൾക്കും സാക്ഷ്യം വഹിച്ചിരുന്നവരിൽ നിന്ന് യുസ്തോസ് എന്നും ബർശബാ എന്നും പേരുകളുള്ള യോസഫ്, മത്ഥിയാസ് എന്നിവരെ തെരഞ്ഞെടുക്കുകയും അവരിൽ കൂടുതൽ യോഗ്യനായവ്യക്തിയെ കണ്ടെത്തുവാനായി പ്രാർത്ഥിച്ച് ഇരുവരുടെയും പേരുകളെഴുതി ചീട്ടിടുകയും ചെയ്തു.
ചീട്ട് മത്ഥിയാസിനു വീഴുകയും അദ്ദേഹത്തെ അപ്പോസ്തലഗണത്തിലേക്ക് ഉൾപ്പെടുത്തുകയും ചെയ്തു.
മറ്റ് അപ്പോസ്തലൻമാർ
ഈ പന്ത്രണ്ടു പേരിൽ പെടാത്ത അപ്പോസ്തലൻമാരും ഉണ്ടായിരുന്നുവെന്നതിന് ബൈബിളിൽ സൂചനകൾ ഉണ്ട്.
അപ്പോസ്തലപ്രവൃത്തികളുടെ രചയിതാവ് പൗലോസിനെയും ബർണബാസിനെയും അപ്പോസ്തലന്മാർ എന്നു തന്നെയാണ് വിശേഷിപ്പിക്കുന്നത് .
മാത്രമല്ല, പൗലോസ് തന്റെ ലേഖനങ്ങളിൽ സ്വയം പരിചയപ്പെടുത്തുന്നത് 'ദൈവേഷ്ടത്താൽ യേശുക്രിസ്തുവിന്റെ അപ്പോസ്തലനായി വിളിക്കപ്പെട്ട പൗലോസ്' എന്നാണ്.
റോമാക്കാർക്കെഴുതിയ ലേഖനത്തിൽ അദ്ദേഹം 'വിജാതീയരുടെ അപ്പോസ്തലൻ' എന്ന പദവി സ്വയം ഏറ്റെടുക്കുന്നു.
താനും ഒരു അപ്പോസ്തലനാണെന്ന ആത്മാവബോധം പൗലോസിൽ ശക്തമായിരുന്നു എന്ന് അദ്ദേഹത്തിന്റെ ലേഖനങ്ങളിൽ നിന്ന് മനസ്സിലാക്കാൻ സാധിക്കും.
൧ Apostles എന്ന പദം വിവിധ മലയാളം ബൈബിൾ പരിഭാഷകളിൽ അപ്പൊസ്തലന്മാർ , അപ്പോസ്തലന്മാർ അപ്പസ്തോലന്മാർ ശ്ലീഹന്മാർ എന്നിങ്ങനെയുള്ള രീതികളിൽ പരിഭാഷപ്പെടുത്തിയിട്ടുണ്ട്.
൨ യഹൂദാ വിശ്വാസപ്രകാരം ഇസ്രായേൽക്കാർക്ക് 12 ഗോത്രങ്ങളും 12 ഗോത്രത്തലവൻമാരും ഉണ്ടായിരുന്നു.
യേശു തന്റെ പ്രതിനിധികളായി 'പന്ത്രണ്ടു പേരെ' തിരഞ്ഞെടുത്തതിനടിസ്ഥാനം ഈ പാരമ്പര്യമാണെന്ന് കരുതപ്പെടുന്നു.
൩ ഇദ്ദേഹം 'സെബദി പുത്രനായ യാക്കോബ്' (James, son of Zebedee) എന്നും 'വലിയ യാക്കോബ്' (James the Great അഥവാ James the Elder) എന്നും അറിയപ്പെടുന്നു.
മറ്റൊരു അപ്പോസ്തലനായ യോഹന്നാൻ ഇദ്ദേഹത്തിന്റെ സഹോദരനാണ്.
൪ അല്ഫായിയുടെ പുത്രനായ ഈ യാക്കോബിനെ  'ചെറിയ യാക്കോബ്' (ഇംഗ്ലീഷ്: James the Less അഥവാ James the Minor) എന്നും പരാമർശിക്കാറുണ്ട്.
൫ മലയാളത്തിലടക്കമുള്ള പഴയകാല ബൈബിൾ പരിഭാഷകളിൽ ഇദ്ദേഹത്തെ ലൂക്കോസിന്റെ സുവിശേഷത്തിൽ യാക്കോബിന്റെ സഹോദരനായ യൂദാ എന്നും അപ്പോസ്തലന്മാരുടെ പ്രവൃത്തികളുടെ പുസ്തകത്തിൽ യാക്കോബിന്റെ മകനായ യൂദാ എന്നും വ്യത്യസ്ഥങ്ങളായ രീതികളിലാണ് പരാമർശിച്ചിരിക്കുന്നത്.
മൂലഭാഷയിലെ "യാക്കോബിന്റെ യൂദാ" (Judas of James) എന്ന പ്രയോഗമാണ് 'യാക്കോബിന്റെ സഹോദരനായ യൂദാ' , 'യാക്കോബിന്റെ മകനായ യൂദാ' എന്നിങ്ങനെ വ്യത്യസ്ഥ രീതികളിൽ ഇരുഭാഗങ്ങളിൽ ഭാഷാന്തരം ചെയ്യപ്പെട്ടത്.
എന്നാൽ 'യാക്കോബിന്റെ മകനായ യൂദാ' എന്നാണ്  ഇതു ഭാഷാന്തരം ചെയ്യേണ്ടതെന്നാണ് ആധുനിക ബൈബിൾ പണ്ഡിതരുടെ അഭിപ്രായം.
അതിനാൽ പുതിയ ബൈബിൾ പരിഭാഷകളിൽ എല്ലാം ലൂക്കോസിന്റെ (ലൂക്കായുടെ) സുവിശേഷത്തിലും 'യാക്കോബിന്റെ മകനായ യൂദാ'  എന്നു തന്നെയാണ് തർജ്ജമ ചെയ്തിരിക്കുന്നത്.
ഉച്ചാരതെയ്യം ഇംഗ്ലീഷ് വിലാസം https://ml.wikipedia.org/wiki/Ucharatheyyam ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
വടക്കൻ കേരളത്തിലെ ഒരു അനുഷ്ഠാന കലയാണ് ഉച്ചാരൽ .
മനുഷ്യനേയും കാലികളേയും ബാധിക്കുന്ന പകർച്ചവ്യാധി കളിൽ നിന്നും നാടിനെ രക്ഷിക്കാൻ പുലയർ കെട്ടിയാടുന്ന ഒരു തെയ്യം ഉച്ചാരൽ
മകം ഇരുപത്തി മൂന്നാം തീയതി ആണ് ഉച്ചാരൽ .
ഭൂമീദേവി ഋതുമതിയാകുന്നത് എന്നാണു സങ്കൽ‌പ്പം.
അന്നു ഭൂമിയുമായി ബന്ധപ്പെട്ട ഒന്നും ചെയ്യാൻ പാടില്ല എന്നാനു വിശ്വാസം.
ചൂൽകൊണ്ട് വീടും പരിസരവും അടിച്ച് വാരാനോ, കൃഷിപ്പണികൾ ചെയ്യാനോ പാടില്ല.
കാർഷിക ഉപകരണങ്ങൽ ഭൂമി തൊടാതെ വെക്കണം എന്നാണു വിശ്വാസം.
പേരു വരാനുള്ള കാരണം
പുലയർ മകരം 27 മുതൽ 16 ദിവസം തെയ്യകോലങ്ങൾ കെട്ടി തുടി കൊട്ടും പാട്ടുമായി ജാതി - മതഭേദമന്യേ ഗൃഹ സന്ദർശനം നടത്തുന്ന ഈ അനുഷ്ഠാനം ഉച്ചാര മാസത്തിൽ നടത്തുന്നത് കോണ്ടാണ് ഈ തെയ്യത്തിനു ഉച്ചാരതെയ്യം എന്നു പേർ വന്നത്.
മാരിയമ്മ തെയ്യം , പുതിയ ഭഗവതി തെയ്യം , ഗുളികൻ തെയ്യം , പൊട്ടൻ തെയ്യം , വീരൻ തെയ്യം , വീരാളി തെയ്യം ,എന്നീ ആറു തെയ്യങ്ങളാണ് കെട്ടുക.
മാടായിക്കാവിലമ്മയാണ് മാരിയമ്മ.
വൈക്കോൽ കൊണ്ട് സരീരമാകെ മൂടി മുഖപ്പാള കെട്ടിയതാണ് മാരിയമ്മയുടെ രൂപം.
അതു കൊണ്ട് ഈ കോലം പുല്ലിൽ പൊതിയൻ എന്നുമറിയപ്പെടുന്നു.
ദാരികനെ വധിച്ച കാളിയായാണു മാരിയമ്മ സങ്കൽ‌പ്പം.
പുലയർ കോട്ടങ്ങളിൽനിന്നാണു ഉച്ചര തെയ്യങ്ങൾ പുരപ്പെടാറ്.
തലേദിവസം ദൈവസ്ഥാനങ്ങളിൽ തോറ്റവും കോഴിക്കുരുതിയും ഉണ്ടാവും.
പിറ്റേന്ന് കോലംകെട്ടി രാവിലെ മുതൽ വൈകുന്നേരം വരെ ഗൃഹ സന്ദർശനം നടത്തും.
നെല്ല് , അരി , തേങ്ങ , മുളക് , കടുക് ,തുടങ്ങിയ സാധനങ്ങളും പണവും നൽകി വീട്ടമ്മമാർ കോലങ്ങളെ സന്തോഷിപ്പിച്ചയക്കുന്നു.
ഗുളികൻതന്നെ തെങ്ങിൽ പാഞ്ഞു കയറി തേങ്ങ പറിക്കും.
കിണ്ണത്തിൽ ഗുരുസി തയ്യാറാക്കി ഉഴിഞ്ഞു മറിക്കുന്നതോടെ ആ കുടുംബത്തിലെ ആധിവ്യാധികൾ തീർന്നു പോകും എന്നു വിശ്വാസം
ഉച്ചാരണസ്ഥാനം
ഉച്ചരിക്കുന്ന വർണ്ണങ്ങളുടെ ധ്വനി കണ്ഠ്യം , താലവ്യം , മൂർദ്ധന്യം , വർത്സ്യം , ദന്ത്യം , ഓഷ്ഠ്യം എന്നീ ഉച്ചാരണസ്ഥാനങ്ങളുടെ അടിസ്ഥാനത്തിൽ വേർതിരിക്കുന്ന രീതിയെയാണ് ഉച്ചാരണസ്ഥാനം അടിസ്ഥാനമായ സ്വനവിജ്ഞാനം എന്ന് പറയുന്നത്.
2500 വർഷം മുൻപ് രചിക്കപ്പെട്ട സംസ്‌കൃത പാണിനി ഗ്രന്ഥമടിസ്ഥാനമാക്കിയാണ് ഭാരതത്തിലെ ഭാഷകളുടെ അക്ഷരമാല നിർവചിക്കപ്പെട്ടിട്ടുള്ളത്.
ഉച്ചാരണസ്ഥാനം അടിസ്ഥാനമായ സ്വനവിജ്ഞാനം
മലയാളം ഭാഷ പിന്തുടരുന്നത് മറ്റ് ഇന്ത്യൻ ഭാഷകളെ പോലെ തന്നെ സംസ്‌കൃത പാണിനീയം ആണെങ്കിലും മലയാളത്തിൽ സംസ്‌കൃതം ഭാഷകളെക്കാളും അക്ഷരങ്ങൾ വർണ്ണങ്ങളായി നിലനിൽക്കുന്നുണ്ട്.
തമിഴിലും തൊൽക്കാപ്പിയം മുതലായ വ്യാകരണ നൂലുകൾ രചിക്കപ്പെട്ടിട്ടുണ്ടെങ്കിലും ഇപ്പോൾ പൊതുവായും ഇന്ത്യ മുഴുക്കെ പാലിച്ചു പോരുന്നത് സംസ്‌കൃത പാണിനീയ ഉച്ചാരണ രീതി തന്നെയാണ്.
ലീലാതിലക കാരനും കേരള പാണിനിയും ഇവയെല്ലാം പരാമർശിക്കുന്നുമുണ്ട്.
18 ഉച്ചാരണസ്ഥാനങ്ങൾ Places of articulation (passive active): 1.
ബാഹ്യോഷ്ഠ്യം (exo-labial) 2.
അന്തോഷ്ഠ്യം (endo-labial) 3.
ദന്ത്യം (dental) 4.
വർത്സ്യം (alveolar) 5.
വർത്സ്യപരസ്ഥാനിയം (post- alveolar ) 6.
താലവ്യപ്രതിസ്ഥാനീയം (pre- palatal ) 7.
താലവ്യം (palatal) 8.
മൃദുതാലവ്യം (velar) 9.
പ്രതിജിഹ്വം (uvular) 10.
ഗ്രാസനീയം (pharyngal) 11.
ശ്വാസദ്വാരിയം (glottal) 12.
പ്രാജിഹ്വീയം (epiglottal) 13.
ജിഹ്വമൂലം (Radical) 14.
പശ്ചപൃഷ്ഠ്യം (postero-dorsal) 15.
അഗ്രപൃഷ്ഠ്യം (antero-dorsal) 16.
ജിഹ്വദളീയം (laminal) 17.
ജിഹ്വാഗ്രം (apical) 18.
ജിഹ്വാധസ്ഥ്യം (sub-laminal) കണ്ഠ്യം
കണ്ഠത്തിൽ അഥവാ തൊണ്ടയിൽ വെച്ച് നിശ്വാസവായു തടസ്സപ്പെടുന്ന രീതി.
ഉദാഹരണം: ക , ഖ , ഗ , ഘ , ങ , അ അഗ്രസ്വരങ്ങൾ
വായ്ക്കുള്ളിൽ പല്ല് ഉറച്ചു നിൽക്കുന്ന ഭാഗത്ത് നാക്ക് വെച്ച് പലക്രമത്തിൽ ഉച്ചരിക്കുന്ന സ്വരങ്ങൾ അഗ്രസ്വരങ്ങൾ എന്നറിയപ്പെടുന്നു.
ഉദാഹരണം.
ഇ , എ താലവ്യം
ഉച്ചാരണകരണമായ നാവ് താലുപ്രദേശത്ത് സ്പർശിച്ചു (അണ്ണാക്കിൽ വച്ച് നിശ്വാസവായു തടസ്സപ്പെടുത്തുന്നു) വായുപ്രവാഹത്തെ തടഞ്ഞുച്ചരിക്കുന്ന ഭാഷണശബ്ദം.
ഉദാഹരണം: ച , ഛ , ജ , ഝ , ഞ , ഇ , ശ , യ മൂർദ്ധന്യം
മൂർദ്ധാവ് അഥവാ മുകളിലത്തെ അണകൾക്ക് മദ്ധ്യേ ഉള്ള വായുടെ മേൽത്തട്ട് ഇവിടെവെച്ച് നിശ്വാസവായു തടസ്സപ്പെടുന്നു.
ഉദാഹരണം: ട , ഠ , ഡ , ഢ , ണ , ഋ , ഷ വർത്സ്യം
മൂർദ്ധന്യത്തിനും ദന്ത്യത്തിനും ഇടയിലുള്ള ഭാഗത്തുവച്ച് നാവുകൊണ്ട് വായു തടഞ്ഞുനിർത്തപ്പെടുന്നു.
​ഉദാഹരണം: ര , ല , ഴ , റ്റ , ഌ ദന്ത്യം
ദന്തത്തിൽ അഥവാ പല്ലിൽ വച്ച് വായുവിൻറെ പ്രവാഹത്തിന് തടസ്സം നേരിടുന്നു.
ഉദാഹരണം: ത , ഥ , ദ , ധ , ന ഓഷ്ഠ്യം
ഓഷ്ഠ്യത്തിൽ വച്ച് ചുണ്ടിൽ വായു തടസ്സപ്പെടുത്തുന്നു
ഉദാഹരണം: പ , ഫ , ബ , മ , ഉ , വ കണ്ഠ്യതാലവ്യം മൃദുതാലവ്യം ഓഷ്ഠ്യതാലവ്യം ഇതും കാണുക അവലമ്പം ↑ ഉച്ചാരണസ്ഥാനം വിശകലനം വിവരണം അടിസ്ഥാനത്തിൽ ↑ Preface, Ashtadhyayi of Panini Translated by Sumitra M.Katre ഉച്ചാരണം
എമിലി മോർട്ടിമർ ഇംഗ്ലീഷ് വിലാസം https://ml.wikipedia.org/wiki/Emily_Mortimer
ഒരു ഇംഗ്ലീഷ് നടിയും തിരക്കഥാകൃത്തുമാണ് എമിലി കാത്‌ലീൻ ആൻ മോർട്ടിമർ (ജനനം: ഡിസംബർ 1, 1971).
അരങ്ങിൽ അഭിനയിക്കാൻ തുടങ്ങിയ അവർ പിന്നീട് നിരവധി ചലച്ചിത്ര-ടെലിവിഷൻ വേഷങ്ങളിലും അഭിനയിച്ചു.
2003-ൽ അവർ ലൗലി അമേസിംഗ് എന്ന ചിത്രത്തിലെ അഭിനയത്തിന് ഇൻഡിപെൻഡന്റ് സ്പിരിറ്റ് അവാർഡ് നേടി.
എച്ച്ബി‌ഒ സീരീസ് ദി ന്യൂസ് റൂമിൽ മക്കെൻസി മക്ഹേൽ എന്ന കഥാപാത്രത്തെ അവതരിപ്പിച്ചതിലും ഹൗൾസ് മൂവിംഗ് കാസ്റ്റിലിന്റെ (2004) ഇംഗ്ലീഷ് ഭാഷാ പതിപ്പിൽ സോഫിയുടെ ശബ്ദ നടി എന്ന നിലയിലും അവർ അറിയപ്പെടുന്നു.
മാച്ച് പോയിന്റ് (2005), ലാർസ് ആൻഡ് റിയൽ ഗേൾ (2007), ചാവോസ് തിയറി (2008), ഹാരി ബ്രൗൺ (2009), ഷട്ടർ ഐലന്റ് (2010), ഹ്യൂഗോ (2011), മേരി പോപ്പിൻസ് റിട്ടേൺസ് (2018) എന്നീ ചിത്രങ്ങളിലും മോർട്ടിമർ അഭിനയിച്ചിരുന്നു.
നാടകകൃത്തും ബാരിസ്റ്ററുമായ സർ ജോൺ മോർട്ടിമർക്കും , രണ്ടാമത്തെ ഭാര്യ പെനെലോപ് (നീ. ഗൊലോപ്പ്) നും ഇംഗ്ലണ്ടിൽ ലണ്ടനിലെ ഹമ്മർസ്മിത്തിലാണ് മോർട്ടിമർ ജനിച്ചത്.
അവർക്ക് ഒരു ഇളയ സഹോദരി റോസി എഴുത്തുകാരനായ പെനെലോപ് ഫ്ലെച്ചറുമായുള്ള പിതാവിന്റെ ആദ്യ വിവാഹത്തിലൂടെ രണ്ട് മൂത്ത അർദ്ധസഹോദരന്മാരായ സാലി സിൽവർമാൻ, ജെറമി , നടി വെൻഡി ക്രെയ്ഗുമായുള്ള പിതാവിന്റെ ബന്ധത്തിൽ ഒരു അർദ്ധസഹോദരൻ റോസ് ബെന്റ്ലി എന്നിവർ ഉണ്ട്.
മോർട്ടിമർ പടിഞ്ഞാറൻ ലണ്ടനിലെ സെന്റ് പോൾസ് ഗേൾസ് സ്കൂളിൽ നിന്ന് വിദ്യാഭ്യാസം നേടി.
അവിടെ നിരവധി വിദ്യാർത്ഥി നിർമ്മാണങ്ങളിൽ അഭിനയിച്ചു.
തുടർന്ന് ഓക്സ്ഫോർഡ് സർവകലാശാലയിൽ ചേർന്നു.
അവിടെ ലിങ്കൺ കോളേജിൽ റഷ്യൻ വായിക്കുകയും നിരവധി നാടകങ്ങളിൽ അഭിനയിക്കുകയും ചെയ്തു.
ഒരു അഭിനേത്രിയാകുന്നതിനുമുമ്പ്, മോർട്ടിമർ ഡെയ്‌ലി ടെലിഗ്രാഫിനായി ലോണ സേജിന്റെ ഓർമ്മക്കുറിപ്പായ ബാഡ് ബ്ലഡിന്റെ ഒരു തിരക്കഥാകൃത്ത് ആയി ഒരു കോളം എഴുതിയിരുന്നു.
ഓക്സ്ഫോർഡ് സർവകലാശാലയിൽ പഠിക്കുമ്പോൾ മോർട്ടിമർ നിരവധി നാടകങ്ങളിൽ അഭിനയിച്ചു.
വിദ്യാർത്ഥികളുടെ ഒരു നിർമ്മാണനാടകത്തിൽ അഭിനയിക്കുന്നതിനിടയിൽ, ഒരു നിർമ്മാതാവ് അവളെ കാണാനിടയാകുകയും പിന്നീട് കാതറിൻ കുക്ക്സന്റെ ദി ഗ്ലാസ് വിർജിൻ (1995) എന്ന ടെലിവിഷൻ അഡാപ്റ്റേഷനിൽ അവളെ നായികയാക്കി.